พระราชกฤษฎีกาพระราชกฤษฎีกาว่าด้วยปริญญาในสาขาวิชาอักษรย่อสำหรับสาขาวิชาครุยวิทยฐานะ เข็มวิทยฐานะและครุยประจำตำแหน่งของมหาวิทยาลัยนครพนมพ.ศ. ๒๕๕๓ ภูมิพลอดุลยเดช ป.ร.ให้ไว้ ณ วันที่ ๑๔ กันยายนพ.ศ. ๒๕๕๓เป็นปีที่ ๖๕ในรัชกาลปัจจุบันพระบาทสมเด็จพระปรมินทรมหาภูมิพลอดุลยเดชมีพระบรมราชโองการโปรดเกล้าฯ ให้ประกาศว่าโดยที่เป็นการสมควรปรับปรุงพระราชกฤษฎีกาว่าด้วยปริญญาในสาขาวิชาอักษรย่อสำหรับสาขาวิชา ครุยวิทยฐานะ เข็มวิทยฐานะและครุยประจำตำแหน่งของมหาวิทยาลัยนครพนมอาศัยอำนาจตามความในมาตรา๑๘๗ ของรัฐธรรมนูญแห่งราชอาณาจักรไทยกับมาตรา ๔๙ วรรคสอง และมาตรา ๕๓ วรรคสองแห่งพระราชบัญญัติมหาวิทยาลัยนครพนม พ.ศ. ๒๕๔๘ จึงทรงพระกรุณาโปรดเกล้าฯให้ตราพระราชกฤษฎีกาขึ้นไว้ ดังต่อไปนี้มาตรา๑ พระราชกฤษฎีกานี้เรียกว่า พระราชกฤษฎีกาว่าด้วยปริญญาในสาขาวิชาอักษรย่อสำหรับสาขาวิชา ครุยวิทยฐานะ เข็มวิทยฐานะและครุยประจำตำแหน่งของมหาวิทยาลัยนครพนม พ.ศ. ๒๕๕๓มาตรา๒[๑]พระราชกฤษฎีกานี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปเว้นแต่บทบัญญัติมาตรา ๔ (๗) ให้ใช้บังคับตั้งแต่วันที่ ๑๖ มิถุนายน พ.ศ. ๒๕๕๒เป็นต้นไปมาตรา๓ ให้ยกเลิกพระราชกฤษฎีกาว่าด้วยปริญญาในสาขาวิชาอักษรย่อสำหรับสาขาวิชา ครุยวิทยฐานะ เข็มวิทยฐานะและครุยประจำตำแหน่งของมหาวิทยาลัยนครพนม พ.ศ. ๒๕๕๑มาตรา ๔[๒] ให้กำหนดปริญญาในสาขาวิชาและอักษรย่อสำหรับสาขาวิชาของมหาวิทยาลัยนครพนมดังต่อไปนี้(๑) สาขาวิชาการบัญชี มีปริญญาสามชั้น คือ(ก) เอก เรียกว่า บัญชีดุษฎีบัณฑิต ใช้อักษรย่อ บช.ด. และ ปรัชญาดุษฎีบัณฑิต ใช้อักษรย่อ ปร.ด.(ข) โท เรียกว่า บัญชีมหาบัณฑิต ใช้อักษรย่อ บช.ม.(ค) ตรี เรียกว่า บัญชีบัณฑิต ใช้อักษรย่อบช.บ.(๒) สาขาวิชาการศึกษา มีปริญญาสามชั้น คือ(ก) เอก เรียกว่า ครุศาสตรดุษฎีบัณฑิต ใช้อักษรย่อ ค.ด. และ ปรัชญาดุษฎีบัณฑิต ใช้อักษรย่อ ปร.ด.(ข) โท เรียกว่า ครุศาสตรมหาบัณฑิต ใช้อักษรย่อ ค.ม.(ค) ตรี เรียกว่า ครุศาสตรบัณฑิต ใช้อักษรย่อ ค.บ.(๓) สาขาวิชานิเทศศาสตร์ มีปริญญาสามชั้น คือ(ก) เอก เรียกว่า นิเทศศาสตรดุษฎีบัณฑิต ใช้อักษรย่อ นศ.ด. และ ปรัชญาดุษฎีบัณฑิต ใช้อักษรย่อ ปร.ด.(ข) โท เรียกว่า นิเทศศาสตรมหาบัณฑิต ใช้อักษรย่อ นศ.ม.(ค) ตรี เรียกว่า นิเทศศาสตรบัณฑิต ใช้อักษรย่อ นศ.บ.(๔) สาขาวิชาบริหารธุรกิจ มีปริญญาสามชั้น คือ(ก) เอก เรียกว่า บริหารธุรกิจดุษฎีบัณฑิต ใช้อักษรย่อ บธ.ด. และ ปรัชญาดุษฎีบัณฑิต ใช้อักษรย่อ ปร.ด.(ข) โท เรียกว่า บริหารธุรกิจมหาบัณฑิต ใช้อักษรย่อ บธ.ม.(ค) ตรี เรียกว่า บริหารธุรกิจบัณฑิต ใช้อักษรย่อ บธ.บ.(๕) สาขาวิชาบริหารรัฐกิจ มีปริญญาสามชั้น คือ(ก) เอก เรียกว่า รัฐประศาสนศาสตรดุษฎีบัณฑิต ใช้อักษรย่อ รป.ด. และ ปรัชญาดุษฎีบัณฑิต ใช้อักษรย่อ ปร.ด.(ข) โท เรียกว่า รัฐประศาสนศาสตรมหาบัณฑิต ใช้อักษรย่อ รป.ม.(ค) ตรี เรียกว่า รัฐประศาสนศาสตรบัณฑิต ใช้อักษรย่อ รป.บ.(๖) สาขาวิชาพยาบาลศาสตร์ มีปริญญาสามชั้น คือ(ก) เอก เรียกว่า พยาบาลศาสตรดุษฎีบัณฑิต ใช้อักษรย่อ พย.ด. และ ปรัชญาดุษฎีบัณฑิต ใช้อักษรย่อ ปร.ด.(ข) โท เรียกว่า พยาบาลศาสตรมหาบัณฑิต ใช้อักษรย่อ พย.ม.(ค) ตรี เรียกว่า พยาบาลศาสตรบัณฑิต ใช้อักษรย่อ พย.บ.(๗) สาขาวิชาวิทยาศาสตร์ มีปริญญาสามชั้น คือ(ก) เอก เรียกว่า วิทยาศาสตรดุษฎีบัณฑิต ใช้อักษรย่อ วท.ด. และ ปรัชญาดุษฎีบัณฑิต ใช้อักษรย่อ ปร.ด.(ข) โท เรียกว่า วิทยาศาสตรมหาบัณฑิต ใช้อักษรย่อ วท.ม.(ค) ตรี เรียกว่า วิทยาศาสตรบัณฑิต ใช้อักษรย่อ วท.บ.(๘) สาขาวิชาวิศวกรรมศาสตร์ มีปริญญาสามชั้น คือ(ก) เอก เรียกว่า วิศวกรรมศาสตรดุษฎีบัณฑิต ใช้อักษรย่อ วศ.ด. และ ปรัชญาดุษฎีบัณฑิต ใช้อักษรย่อ ปร.ด.(ข) โท เรียกว่า วิศวกรรมศาสตรมหาบัณฑิต ใช้อักษรย่อ วศ.ม.(ค) ตรี เรียกว่า วิศวกรรมศาสตรบัณฑิต ใช้อักษรย่อ วศ.บ.(๙) สาขาวิชาศิลปศาสตร์ มีปริญญาสามชั้น คือ(ก) เอก เรียกว่า ศิลปศาสตรดุษฎีบัณฑิต ใช้อักษรย่อ ศศ.ด. และ ปรัชญาดุษฎีบัณฑิต ใช้อักษรย่อ ปร.ด.(ข) โท เรียกว่า ศิลปศาสตรมหาบัณฑิต ใช้อักษรย่อ ศศ.ม.(ค) ตรี เรียกว่า ศิลปศาสตรบัณฑิต ใช้อักษรย่อ ศศ.บ.(๑๐) สาขาวิชาเศรษฐศาสตร์ มีปริญญาสามชั้น คือ(ก) เอก เรียกว่า เศรษฐศาสตรดุษฎีบัณฑิต ใช้อักษรย่อ ศ.ด. และ ปรัชญาดุษฎีบัณฑิต ใช้อักษรย่อ ปร.ด.(ข) โท เรียกว่า เศรษฐศาสตรมหาบัณฑิต ใช้อักษรย่อ ศ.ม.(ค) ตรี เรียกว่า เศรษฐศาสตรบัณฑิต ใช้อักษรย่อ ศ.บ.(๑๑) สาขาวิชาอุตสาหกรรมศาสตร์ มีปริญญาสามชั้น คือ(ก) เอก เรียกว่า อุตสาหกรรมศาสตรดุษฎีบัณฑิต ใช้อักษรย่อ อส.ด. และ ปรัชญาดุษฎีบัณฑิต ใช้อักษรย่อ ปร.ด.(ข) โท เรียกว่า อุตสาหกรรมศาสตรมหาบัณฑิต ใช้อักษรย่อ อส.ม.(ค) ตรี เรียกว่า อุตสาหกรรมศาสตรบัณฑิต ใช้อักษรย่อ อส.บ.ทั้งนี้หากมีสาขาหรือวิชาเอกให้ระบุชื่อสาขาหรือวิชาเอกนั้นไว้ในวงเล็บต่อท้ายปริญญาด้วยมาตรา๕ ครุยวิทยฐานะของมหาวิทยาลัยนครพนมมีสามชั้น ดังต่อไปนี้(๑)ครุยดุษฎีบัณฑิต ทำด้วยผ้าทึบสีดำเย็บเป็นเสื้อคลุมยาวครึ่งน่อง ตัวเสื้อผ่าอกตลอดระยะห่างจากกึ่งกลางเสื้อ ๘ เซนติเมตร มีแถบสำรดสีประจำมหาวิทยาลัย กว้าง ๔เซนติเมตร เย็บติดเป็นสาบตลอดด้านหน้าทั้งสองข้าง ปลายแขนปล่อยกว้างยาวระดับข้อมือตอนกลางแขนทั้งสองข้าง มีแถบกำมะหยี่สีดำ กว้าง ๔ เซนติเมตร ยาว ๒๐ เซนติเมตรขลิบริมด้วยเส้นสีทอง กว้าง ๐.๔ เซนติเมตร พับปลายแถบเป็นมุมแหลมจำนวนสามแถบติดเรียงกัน ระยะห่างระหว่างแถบ ๒ เซนติเมตรประดับตราสัญลักษณ์มหาวิทยาลัยทำด้วยโลหะสีเงิน สูง ๔.๕ เซนติเมตรบนผ้าสีดำด้านหน้าอกทั้งสองข้าง มีผ้าคล้องคอทำด้วยผ้าทึบสีดำเช่นเดียวกับเสื้อด้านนอกตอนปลายของผ้าคล้องคอขลิบริมด้วยผ้าสีฟ้า กว้าง ๒ เซนติเมตร ริมหนึ่งและขลิบริมด้วยผ้าสีประจำมหาวิทยาลัย กว้าง ๗.๕ เซนติเมตรอีกริมหนึ่งด้านในของผ้าคล้องคอทำด้วยผ้าสีฟ้า(๒)ครุยมหาบัณฑิต เช่นเดียวกับครุยดุษฎีบัณฑิตเว้นแต่แถบกำมะหยี่สีดำตอนกลางแขนทั้งสองข้างมีจำนวนสองแถบ(๓)ครุยบัณฑิต เช่นเดียวกับครุยมหาบัณฑิตเว้นแต่แถบกำมะหยี่สีดำตอนกลางแขนทั้งสองข้างมีจำนวนหนึ่งแถบมาตรา๖ เข็มวิทยฐานะของมหาวิทยาลัยนครพนมมีลักษณะเป็นรูปตราสัญลักษณ์มหาวิทยาลัยทำด้วยโลหะดุนนูนสีทอง สูง ๔.๕ เซนติเมตรด้านหลังเรียบมาตรา๗ ครุยประจำตำแหน่งและเครื่องหมายประกอบครุยประจำตำแหน่งของนายกสภามหาวิทยาลัยกรรมการสภามหาวิทยาลัย อธิการบดี และคณาจารย์ของมหาวิทยาลัยนครพนม มีดังต่อไปนี้(๑)นายกสภามหาวิทยาลัย ครุยทำด้วยผ้าทึบสีดำเย็บเป็นเสื้อคลุมยาวครึ่งน่องตัวเสื้อผ่าอกตลอดจากกึ่งกลางเสื้อมีแถบกำมะหยี่สีน้ำเงิน กว้าง ๘ เซนติเมตรและแถบสำรด สีประจำมหาวิทยาลัยประดับด้วยผ้าลายมุกสีน้ำตาลทอง กว้าง ๔ เซนติเมตรเย็บติดเป็นสาบตลอดด้านหน้าทั้งสองข้าง ปลายแขนปล่อยกว้างยาวระดับข้อมือ ตอนกลางแขนทั้งสองข้างมีแถบกำมะหยี่สีน้ำเงินกว้าง ๔ เซนติเมตร ยาว ๒๐ เซนติเมตร ขลิบริมด้วยเส้นสีทอง กว้าง ๐.๔ เซนติเมตรพับปลายแถบเป็นมุมแหลมจำนวนสามแถบติดเรียงกัน ระยะห่างระหว่างแถบ ๒ เซนติเมตรประดับตราสัญลักษณ์มหาวิทยาลัยทำด้วยโลหะสีทอง สูง ๔.๕ เซนติเมตรบนแถบกำมะหยี่สีน้ำเงิน ด้านหน้าอกทั้งสองข้างมีผ้าคล้องคอทำด้วยผ้าทึบสีดำเช่นเดียวกับเสื้อด้านนอกตอนปลายของผ้าคล้องคอขลิบริมด้วยผ้าสีฟ้า กว้าง ๒ เซนติเมตร ริมหนึ่งและขลิบริมด้วยผ้าสีประจำมหาวิทยาลัย กว้าง ๗.๕ เซนติเมตร อีกริมหนึ่งด้านในของผ้าคล้องคอทำด้วยผ้าสีฟ้าให้มีสายสร้อยประกอบครุยประจำตำแหน่งนายกสภามหาวิทยาลัยทำด้วยโลหะสีทองประกอบด้วยตราสัญลักษณ์มหาวิทยาลัยยึดติดกับครุยตรงกลางตอนปลายของผ้าคล้องคอ(๒)กรรมการสภามหาวิทยาลัย เช่นเดียวกับนายกสภามหาวิทยาลัย เว้นแต่ไม่มีสายสร้อยประดับ(๓)อธิการบดี เช่นเดียวกับกรรมการสภามหาวิทยาลัยและให้มีสายสร้อยประกอบครุยประจำตำแหน่งอธิการบดีทำด้วยโลหะสีเงินประกอบด้วยตราสัญลักษณ์มหาวิทยาลัยยึดติดกับครุยตรงกลางตอนปลายของผ้าคล้องคอ(๔)คณาจารย์ เช่นเดียวกับอธิการบดี เว้นแต่ไม่มีสายสร้อยประดับ และมีตราสัญลักษณ์มหาวิทยาลัยทำด้วยโลหะสีเงินสูง ๔.๕ เซนติเมตร ติดบนแถบกำมะหยี่สีน้ำเงินด้านหน้าอกทั้งสองข้างมาตรา๘ ให้มหาวิทยาลัยนครพนมจัดทำครุยวิทยฐานะเข็มวิทยฐานะ และครุยประจำตำแหน่งตามพระราชกฤษฎีกานี้ขึ้นไว้เป็นตัวอย่างมาตรา๙ ให้รัฐมนตรีว่าการกระทรวงศึกษาธิการรักษาการตามพระราชกฤษฎีกานี้ผู้รับสนองพระบรมราชโองการอภิสิทธิ์ เวชชาชีวะนายกรัฐมนตรีพระราชกฤษฎีกาว่าด้วยปริญญาในสาขาวิชาอักษรย่อสำหรับสาขาวิชา ครุยวิทยฐานะ เข็มวิทยฐานะและครุยประจำตำแหน่งของมหาวิทยาลัยนครพนม (ฉบับที่ ๒) พ.ศ. ๒๕๕๕[๓]หมายเหตุ:- เหตุผลในการประกาศใช้พระราชกฤษฎีกาฉบับนี้ คือเนื่องจากมหาวิทยาลัยนครพนมได้เปิดสอนสาขาวิชานิเทศศาสตร์ สาขาวิชาบริหารรัฐกิจสาขาวิชาวิศวกรรมศาสตร์ และสาขาวิชาเศรษฐศาสตร์เพิ่มขึ้น สมควรแก้ไขเพิ่มเติมการกำหนดปริญญาในสาขาวิชาและอักษรย่อสำหรับสาขาวิชาของมหาวิทยาลัยนครพนมเพื่อกำหนดปริญญาในสาขาวิชาและอักษรย่อสำหรับสาขาวิชาของสาขาวิชาดังกล่าวจึงจำเป็นต้องตราพระราชกฤษฎีกานี้วรวิมล/ผู้จัดทำ๓ พฤศจิกายน ๒๕๕๓กวินทราดา/ผู้ตรวจ๘ พฤศจิกายน ๒๕๕๓ณัฐพร/ปรับปรุง๒๔ เมษายน ๒๕๕๖[๑] ราชกิจจานุเบกษาเล่ม ๑๒๗/ตอนที่ ๕๗ ก/หน้า ๑/๑๗ กันยายน ๒๕๕๓ [๒] มาตรา ๔แก้ไขเพิ่มเติมโดยพระราชกฤษฎีกาว่าด้วยปริญญาในสาขาวิชาอักษรย่อสำหรับสาขาวิชา ครุยวิทยฐานะ เข็มวิทยฐานะและครุยประจำตำแหน่งของมหาวิทยาลัยนครพนม (ฉบับที่ ๒) พ.ศ. ๒๕๕๕[๓] ราชกิจจานุเบกษาเล่ม ๑๒๙/ตอนที่ ๘ ก/หน้า ๘/๑๙ มกราคม ๒๕๕๕